Guttelaget hyllet treneren som sto fram som homofil – her får de skryt av Helland

– Hadde jeg levd én gang til, skulle det ikke blitt så brutalt

- Det er en skam at trønderne pakker ned sin stolteste historie i en kjeller

Ti ting som er kulere nå enn før

Dette mener Anders Konradsen skiller Hareide fra alle andre trenere

Kjøpte brukt BMW som var «meget pen og velholdt» - en måned etter havarerte den

Mann til sykehus med alvorlige skader etter å ha blitt påkjørt

Da hun trodde hun skulle miste sønnen sin på Utøya, skrev hun en liste med 27 punkter

Du bestemmer om ditt barn får sykle alene til skolen. Er det så lurt?

Hedda (23) fra Trondheim ut mot høgskole: - Diskriminering hører ikke hjemme uansett hva

Hva med blodpølsetaco og en drink dandert med maursalt?

Hedda (23) fra Trondheim ut mot høgskole: - Diskriminering hører ikke hjemme uansett hva

Hva med blodpølsetaco og en drink dandert med maursalt?

Saken oppdateres.

- Jeg dro for å hjelpe lokalbefolkningen mot Bashar al-Assad.

Han fastholder også at han ikke forsto hva Den islamske stat (IS) sto for før han dro. Heller ikke da han sendte chat-meldingene ved årsskiftet 2014/2015, og våren 2015, forsto han det.

Han ville støtte opposisjonen mot Assad.

Les Adresseavisens dokumenter om verdalingens Syria-reise og flukt

Deltatt på sharia-kurs

Utspørringen av den terrortiltalte 34-åringen fortsetter tredje dag i Oslo tingrett. Han står tiltalt for å ha inngått terrorforbund og deltatt i terrororganisasjonen IS, men nekter straffskyld for begge punkter.

Sentralt i både aktor Kim Sundet og forsvarer Siri Langseth spørsmålsstilling er hvor sannsynlig det er at den tiltalte ikke forsto hva IS var da han dro til Syria i november 2014, hvilken rolle han hadde i terrororganisasjonen og om han har mottatt lønn for deltakelse.

Et annet sentralt tema er verdalingens helseproblemer i Syria. Om ryggproblemene var så store at han blant annet ikke kunne delta i militærtrening.

Så du denne: Nekter for at han visste noe som helst om hva Den islamske stat (IS) sto for da han reiste til Syria i 2014

I retten har han selv bekreftet at han har fått utbetalt 50 dollar fra IS, har deltatt på innføringskurs i sharialovgivning, og at han har gjennomgått en sikkerhetskontroll da han ankom IS-kontrollert Syria i desember 2014.

Han benekter å ha deltatt i væpnet kamp for IS.

Bedriver jihad

Aktoratet startet dagen med å vise et utdrag fra ulike chat-logger skrevet av tiltalte, både til ulike medlemmer av nær familie og venner.

Nøyaktig en måned etter at han dro fra Levanger skriver han til et nært medlem av familien:

- Æ konverterte til islam for ei stund tebake å e her fordi vi har et kalifat nu å leve under sharia lovan. Muslima blir jo undertrykt over hele verden, nå samler vi oss i islamsk stat for å beskytte hverandre. Det er obligatorisk for muslimer å komme hit, å æ jær jihad da kjæmpe mot dæm som drepe muslimer (Fra chat 30.12.2014).

- Æ e ISIS æ

Fra chat 7.01.2015: Ikke planer om å komme hjem, alltid vært krig mot det gode og onde. Æ e ISIS æ nu og det er jeg stolt av. Dåkk får inshallah beskjed om de sku skje mæ nå.

Samme dag skriver han at han oppfordrer en person i nær familie til å lete etter en video av IS som torturerer og dreper unger.

- For det finnes ikke i virkeligheten, men mange av kufar (Assad-tilhengere red anm.) som gjør det.

Han oppfordrer videre et medlem av familien til å lete opp en video av IS-kalifen på YouTube.

- Du kan ofre 17 minutter av livet ditt til å se talen. Det var den som var avgjørende for at jeg bestemte meg for å dra.

Jobber i den muslimske hæren

I april 2014 skriver han til et annet medlem av familien:

- Jeg er jo i Syria. Drar litt frem og tilbake. Styrer på. Jobber i den muslimske hæren, måtte Allah akseptere meg hvis han velger å hente sjela mi.

På spørsmål fra aktor Sundet om hvordan han forklarer innholdet i meldingene, svarer tiltalte:

- Situasjonen endret seg hele tiden. I starten ville jeg nok være stolt og skryte.

- Du viser til den 17 minutter lange talen til kalifen, og at den var grunnen til at du dro. Da må du jo ha sett den?

- Jeg husker ikke.

- Snakket du alltid sant da du skrev hjem? spør forsvarer Siri Langseth.

- Nei, jeg ville beskytte familien. Når jeg skrev at jeg var der jeg ville være, så var det for at de skulle tenke på det hvis noe skjedde meg, forklarer 34-åringen.

Be fem ganger om dagen

Dommeren stilte spørsmål om hva tiltalte legger i begrepsbruken.

- Hva la du i begrepet jihad denne perioden, spør tingrettsdommer Jannicke Johannessen.

- Jihad kan utføres på ulik måte. Det kan bety å be fem ganger om dagen, gjøre gode gjerninger eller kjempe mot undertrykkelse. Det betyr ikke bare å gå i kamp mot fienden.

Undertrykte muslimer

På spørsmål fra Adresseavisen til forsvarer Langseth om hvordan tiltalte kan stå ved sin forklaring om at han ikke visste hva IS var, etter chat-meldingene som ble vist, viser hun til hans forklaring:

- Han hadde ikke oppfattet hva IS var, og hva de sto for. Han ville jobbe mot undertrykkelse av muslimer og mot Assad-regimet.